Maï martaba Sheikh Abu Salman Sabah Na bin Jaber Al-Sabah ( Larabci: أبو سلمان صباح بن جابر الصباح الأول‎ ) (c.1700-1776) ya kasan ce kuma shi ne na farkon mai mulkin kasar Kuwaiti . Tarihin Kuwait na hukuma ya nuna cewa an zaɓe shi gaba ɗaya don matsayin sheikh . Iyalan Bani Utbah daga karshe sun isa kasar Kuwaiti a shekara ta 1713 Miladiyya kuma sun zauna bayan sun sami izini daga sarkin al-Hasa Sa'dun bin Muhammad wanda ya yi mulki daga 1691 - 1722 AD. A shekarar 1718, shugaban kowane iyali a garin Kuwaiti ya hallara ya zaɓi Sabah I bin Jaber a matsayin Shehun Kuwait ya zama gwamna na ire-irenta a ƙarƙashin Sarkin Al Hasa . A wannan lokacin kuma, an raba iko a cikin mulki tsakanin dangin Al Sabah, Al Khalifa, da dangin Al Jalahma wanda Al Sabah zai mallaki ragamar mulki alhali Al Khalifa ya kasance mai kula da kasuwanci da kwararar kudi, kuma Jalahma ne zai kula da aikin cikin teku.